বাংলাদেশের অর্থনৈতিক ব্যবস্থাপনা দুর্বল মন্তব্য করে ড. দেবপ্রিয় ভট্টাচার্য বলেন, ‘অর্থমন্ত্রণালয়ের নেতৃত্বমূলক ভূমিকার ক্ষেত্রে বড়ধরনের ঘাটতি রয়েছে। এই ঘাটতি তিন জায়গায়। সংস্কারের উদ্যমের অভাব, আর্থিক বিষয়গুলো যে খাতগুলো দেখে সেগুলোর মধ্যে সমন্বয়ের অভাব এবং অর্থমন্ত্রণালয়ের সিদ্ধান্ত নেয়ার ক্ষমতাও দুর্বল। আমরা দেখেছি অর্থনীতি সম্পর্কিত বিষয়গুলোর সিদ্ধান্ত অর্থমন্ত্রণালয় নেয়ার ক্ষমতা দেখাতে পারেনি। অনেক ক্ষেত্রে উপর থেকে যে সিদ্ধান্ত এসেছে সেটা যুক্তিযুক্ত না হলেও কার্যকর করেছে।’